Adem Ljajić

Adem Ljajić (serbia kirillitsas Адем Љајић; sündinud 29. septembril 1991 Novi Pazaris) on Serbia jalgpallur, kes mängib ründava poolkaitsjana Türgi kõrgliiga klubis Beşiktaş.

Ta alustas klubikarjääri FK Partizanis, mille meeskonnas debüteeris ta Serbia kõrgliigas hooajal 2008–09, tulles samal hooajal klubiga Serbia meistriks.

2010. aasta jaanuaris sõlmis ta viieaastase lepingu Itaalia kõrgliiga klubiga Fiorentina. 2013. aasta augustis siirdus ta 11 miljoni euro eest AS Romasse. Hooajal 2015–16 mängis ta Romast laenul Milano Internazionales.

2016. aasta juulis sõlmis Ljajić lepingu Torinoga.

2018. aasta augustis läks ta Torinost laenule Beşiktaşesse, kellega sõlmis järgmise aasta mais püsiva lepingu.

Serbia jalgpallikoondises debüteeris Ljajić 2010. aastal. Koondisekarjääri esimese värava lõi ta 7. juunil 2015 sõprusmängus Aserbaidžaani vastu. Ta kuulus Serbia koondisse 2018. aasta maailmameistrivõistlustel.

 Saavutused 
Partizan
Serbia Superliga 2008–09
Serbia karikas: 2008–09

 Välislingid 

Kategooria:Serbia jalgpallurid
Kategooria:ACF Fiorentina mängijad
Kategooria:AS Roma mängijad
Kategooria:Milano Internazionale mängijad
Kategooria:Torino FC jalgpallurid
Kategooria:Beşiktaş JK jalgpallurid
Kategooria:Serie A mängijad
Kategooria:Sündinud 1991